
รายงานการประชุมสภาเทศบาลเมืองบึงกาฬ  
สมัยสามัญ  สมัยที่ ๔ ประจำปี  ๒๕๖๘
วันที่ ๘ ธันวาคม  ๒๕๖๘
เวลา ๐๙.๓๐ น.
ณ  ห้องประชุมสภาเทศบาลเมืองบึงกาฬ
ผู้เข้าประชุม
	ลำดับ
	        ชื่อ  -   สกุล
	             ตำแหน่ง
	          ลายมือชื่อ
	หมายเหตุ

	  ๑.
	นางวิไลภรณ์  สิมมาลา
	รองประธานสภาเทศบาลเมืองบึงกาฬ
	วิไลภรณ์  สิมมาลา
	

	  ๒.
	นายอภิสิทธิ์  จารุจารีต
	เลขานุการสภาเทศบาลเมืองบึงกาฬ
	อภิสิทธิ์  จารุจารีต
	

	  ๓.
	นายนคร  จันทราภิรมย์ 
	สมาชิกสภาเทศบาลเมืองบึงกาฬ
	นคร  จันทราภิรมย์
	

	  ๔.
	นายสิริ  พิลาดิษฐ์
	สมาชิกสภาเทศบาลเมืองบึงกาฬ
	สิริ  พิลาดิษฐ์
	

	  ๕.
	นายณรงค์  พรมพุฒ
	สมาชิกสภาเทศบาลเมืองบึงกาฬ
	ณรงค์  พรมพุฒ
	

	  ๖.
	นายอุดร  พระโนราช
	สมาชิกสภาเทศบาลเมืองบึงกาฬ
	อุดร  พระโนราช
	

	  ๗.
	นายไกรสินธ์  ก้องเวหา
	สมาชิกสภาเทศบาลเมืองบึงกาฬ
	ไกรสินธ์  ก้องเวหา
	

	  ๘.
	นางภู  โชติกวี
	สมาชิกสภาเทศบาลเมืองบึงกาฬ
	ภู  โชติกวี
	

	  ๙.
	นางนันทยา  อัครวงษ์
	สมาชิกสภาเทศบาลเมืองบึงกาฬ
	นันทยา  อัครวงษ์
	

	  ๑๐.

	สมาชิกสภาเทศบาลเมืองบึงกาฬ

	  ๑๑.
	นายวีระกูล  ศรีวรสาร
	สมาชิกสภาเทศบาลเมืองบึงกาฬ
	วีระกูล  ศรีวรสาร
	

	  ๑๒.
	นางสาวขวัญใจ  หัดคำหมื่น
	สมาชิกสภาเทศบาลเมืองบึงกาฬ

ผู้ไม่มาประชุม
	ลำดับ
	        ชื่อ  -   สกุล
	             ตำแหน่ง
	          ลายมือชื่อ
	หมายเหตุ

	  ๑.
	นายอุดม  ภูมิพักตร์
	ประธานสภาเทศบาลเมืองบึงกาฬ
	อุดม  ภูมิพักตร์
	

	  ๒.
	นางเพ็ญศรี  พูลเพิ่ม
	สมาชิกสภาเทศบาลเมืองบึงกาฬ
	เพ็ญศรี  พูลเพิ่ม
	






- ๒ -

	ลำดับ
	        ชื่อ  -   สกุล

	  ๑.
	นายธนาพงศ์  แสนสุภา
	นายกเทศมนตรีเมืองบึงกาฬ
	ธนาพงศ์  แสนสุภา
	

	  ๒.
	นายวีระชัย  แก้วเทพ
	รองนายกเทศมนตรีเมืองบึงกาฬ
	วีระชัย  แก้วเทพ
	

	  ๓.
	นายอุดร  แสงสุรินทร์
	รองนายกเทศมนตรีเมืองบึงกาฬ
	อุดร  แสงสุรินทร์
	

	  ๔.
	นายชาตรี  เชิดพุทธ
	เลขานุการนายกเทศมนตรีเมืองบึงกาฬ
	ชาตรี  เชิดพุทธ
	

	  ๕.
	นายทินกร  เพ็งทอง
	เลขานุการนายกเทศมนตรีเมืองบึงกาฬ
	ทินกร  เพ็งทอง
	

	  ๖.
	นายอุดม  แก้วกาหลง
	ที่ปรึกษานายกเทศมนตรีเมืองบึงกาฬ
	อุดม  แก้วกาหลง
	

	  ๗.
	ร.ต.อ.ชาญ  อ้วนพรมมา
	ที่ปรึกษาพิเศษฯ
	ชาญ อ้วนพรมมา
	

	  ๘.
	นางกรองแก้ว  ธัญญาลาภ
	ปลัดเทศบาลเมืองบึงกาฬ
	กรองแก้ว ธัญญาลาภ
	

	  ๙.
	นายเชิดชัย  เจริญดี
	รองปลัดเทศบาลเมืองบึงกาฬ
	เชิดชัย  เจริญดี
	

	  ๑๐.
	นางหทัยรัตน์  มาพลาย
	หัวหน้าสำนักปลัด
	หทัยรัตน์  มาพลาย
	

	  ๑๑.
	นางสาวสมหมาย สุคุณพันธ์
	ผู้อำนวยการกองคลัง
	สมหมาย  สุคุณพันธ์
	

	  ๑๒.
	นายประทีป  กลิ่นหวล
	ผู้อำนวยการกองสาธารณสุข
	ประทีป  กลิ่นหวล
	

	  ๑๓.
	นางสาววนิดา  เกษางาม
	ผู้อำนวยการกองยุทธศาสตร์ฯ
	วนิดา  เกษางาม
	

	  ๑๔.
	นางนาทนฤนุช  พรมลัง
	ผู้อำนวยการกองสวัสดิการสังคม
	นาทนฤนุช  พรมลัง
	

	  ๑๕.
	นางสาววินประภา พลปากดี
	นักวิชาการศึกษา
	วินประภา พลปากดี
	

	  ๑๖.
	นายสุเจษฎ์  ศรีเทศ
	หัวหน้าฝ่ายแบบแผนและก่อสร้าง
	สุเจษฎ์  ศรีเทศ
	

	  ๑๗.
	นางสาวเกษร  หนูเดช
	หัวหน้าฝ่ายอำนวยการ
	เกษร  หนูเดช
	

	  ๑๘.
	จ่าเอกเอกภพ  อึ้งตระกูล
	นิติกรชำนาญการพิเศษ
	เอกภพ  อึ้งตระกูล
	

	  ๑๙.
	นายธวัชชัย  สุทธิสาร
	นักจัดการงานทะเบียนและบัตร
	ธวัชชัย  สุทธิสาร
	

	  ๒๐.
	นางสาวพชรพรรณ บุญพินิจ
	เจ้าพนักงานธุรการ
	พชรพรรณ  บุญพินิจ
	

	  ๒๑.
	นางสาวพัชริดา  นิลแสง
	เจ้าพนักงานธุรการ
	พัชนิดา  นิลแสง
	

	  ๒๒.
	นางสาวโสพิน  โพธิ์สอาด
	นักทรัพยากรบุคคล
	โสพิน  โพธิ์สอาด
	

	  ๒๓.
	นายศุภฤกษ์  ภาษาเวทย์
	ผู้ช่วยนักวิชาการคอมพิวเตอร์
	ศุภฤกษ์  ภาษาเวทย์
	

	  ๒๔.
	นางสาวนภาพร  พระราช
	ผู้ช่วยเจ้าพนักงานธุรการ
	นภาพร  พระราช
	

	  ๒๕.
	น.ส.สุพรรษา  หอมสมบัติ
	ผู้ช่วยเจ้าพนักงานธุรการ
	สุพรรษา  หอมสมบัติ
	

	  ๒๖.
	น.ส.วิศรุตา วันวิสา สระบัว
	ผู้ช่วยนักทรัพยากรบุคคล
	วิศรุตา วันวิสา สระบัว
	


 ผู้เข้าร่วมประชุม

ผู้เข้าร่วมประชุม
	ลำดับ
	        ชื่อ  -   สกุล
	             ตำแหน่ง
	          ลายมือชื่อ
	 หมายเหตุ

	  ๒๗.
	น.ส.ธัญญลักษณ์ โพธิมาตย์
	ผู้ช่วยนักจัดการงานทั่วไป
	ธัญญลักษณ์  โพธิมาตย์
	

	  ๒๘.
	นางสาวอทิตะยา สมบัติมนต์
	ผู้ช่วยเจ้าพนักงานธุรการ
	อทิตะยา  สมบัติมนต์
	

	  ๒๙.
	นางสาวพันพิลาศ ประมวลสุข
	ผู้ช่วยนักทรัพยากรบุคคล
	พันพิลาศ  ประมวลสุข
	

	  ๓๐.
	นางสาวจุฬาลักษณ์  จิตรำรุน
	พนักงานจ้างเหมาบริการ
	จุฬาลักษณ์  จิตรำรุน
	

	  ๓๑.
	นายจิรพัฒน์ ซาเชียงขวาง
	พนักงานจ้างเหมาบริการ
	จิรพัฒน์  ซาเชียงขวาง
	



	เวลา  ๐๙.๓๐ น.
     	เมื่อสมาชิกสภาเทศบาลเมืองบึงกาฬ  มาครบองค์ประชุมแล้ว  นายอภิสิทธิ์  จารุจารีต  เลขานุการ
           สภาเทศบาลเมืองบึงกาฬ  ได้เชิญ นางวิไลภรณ์  สิมมาลา รองประธานสภาเทศบาลเมืองบึงกาฬ  เปิดการ
           ประชุมสภาเทศบาลเมืองบึงกาฬ  สมัยประชุม  สมัยสามัญ  สมัยที่  ๔  ประจำปี  ๒๕๖๘
          นางวิไลภรณ์  สิมมาลา  รองประธานสภาเทศบาลเมืองบึงกาฬ  ได้กล่าวเปิดประชุมและดำเนินการ
   ประชุมตามระเบียบวาระการประชุม  ดังนี้
ระเบียบวาระที่ ๑  ประธานแจ้งให้ที่ประชุมทราบ 
นางวิไลภรณ์  สิมมาลา  รองประธานสภาเทศบาลเมืองบึงกาฬ  ประธานสภาแจ้งให้ทราบ  ดังนี้
1. นายอุดม  ภูมิพักตร์  ตำแหน่ง  ประธานสภาเทศบาลเมืองบึงกาฬ  ลาป่วย
2. นางเพ็ญศรี  พูลเพิ่ม  ตำแหน่ง  สมาชิกสภาเทศบาลเมืองบึงกาฬ   ลากิจ
	๓ . แจ้งให้ทราบเรื่องการรับโอนพนักงานเทศบาลเมืองบึงกาฬ  จำนวน  ๒  ท่าน  ดังนี้
	      ๓.๑ นายธวัชชัย  สุทธิสาร      ตำแหน่ง  นักจัดการงานทะเบียนและบัตรปฏิบัติการ
              ๓.๒ นางสาวพัชริดา  นิลแสง   ตำแหน่ง  เจ้าพนักงานธุรการชำนาญงาน
	                                                                                                                                                        
ระเบียบวาระที่ ๒   รับรองรายงานการประชุมครั้งที่แล้ว
นางวิไลภรณ์  สิมมาลา รองประธานสภาเทศบาลเมืองบึงกาฬ   สำหรับรายงานการประชุมสภาเทศบาลเมือง
	บึงกาฬ  สมัยสามัญ สมัยที่ ๓ (ครั้งที่ ๔) ประจำปี ๒๕๖๘ เมื่อวันที่ ๑๐ กันยายน ๒๕๖๘ ได้ส่งให้ทุกท่าน
          แล้ว  ขอให้ทุกท่านตรวจสอบว่ามีการแก้ไขหรือไม่ประการใด และขอเชิญประธานกรรมการตรวจรายงาน
การประชุม ได้รายงานการตรวจสอบรายงานการประชุม  เชิญนายวีระกูล  ศรีวรสาร  ประธานคณะ  กรรมการตรวจรายงานการประชุม สรุปรายงานการประชุมครั้งที่แล้ว
นายวีระกูล  ศรีวรสาร ประธานคณะกรรมการตรวจรายงานการประชุม  มอบนายอุดร  พระโนราช  คณะกรรมการ
	ตรวจรายงานการประชุม  สรุปรายงานการประชุมครั้งที่แล้ว






						- ๔ –

นายอุดร  พระโนราช  คณะกรรมการตรวจรายงานการประชุม  สรุปรายงานการประชุมสมัยสามัญ  สมัยที่  ๓
 	(ครั้งที่ ๔) ประจำปี ๒๕๖๘  เมื่อวันที่  ๑๐  กันยายน  ๒๕๖๘ ดังนี้
	ระเบียบวาระที่ ๔  เรื่องที่เสนอให้ที่ประชุมพิจารณา
		๔.๑  ญัตติ เรื่อง ขออนุมัติโอนงบประมาณรายจ่ายประจำปีงบประมาณ พ.ศ. 2568 เพื่อตั้งเป็นรายการใหม่ 
๑. สำนักปลัด  ประเภทครุภัณฑ์การเกษตร  เพื่อจัดซื้อปั๊มน้ำอัตโนมัติ  งบประมาณตั้งไว้เป็นเงิน 
10,000.- บาท    สภาเทศบาลเมืองบึงกาฬ  อนุมัติด้วยมติเอกฉันท์
สภาเทศบาลเมืองบึงกาฬ มีมติเห็นชอบให้เลื่อน ข้อ ๔.๕  ญัตติ เรื่อง ขออนุมัติให้ความเห็นชอบให้องค์การบริหารส่วนจังหวัดบึงกาฬ  เข้าดำเนินการโครงการพัฒนาในพื้นที่เทศบาลเมืองบึงกาฬ  มาประชุมก่อน
๔.๕  ญัตติ  เรื่อง  ขออนุมัติให้ความเห็นชอบให้องค์การบริหารส่วนจังหวัดบึงกาฬ เข้าดำเนินการโครงการพัฒนาในพื้นที่เทศบาลเมืองบึงกาฬ  จำนวน ๖ โครงการ สภาเทศบาลเมืองบึงกาฬ มีมติเห็นชอบ ๑๖ เสียง
          (มีสมาชิกสภาเทศบาลเมืองบึงกาฬ  อยู่ในที่ประชุม  ๑๖ เสียง)
๔.๑  ญัตติ  เรื่อง  ขออนุมัติโอนงบประมาณรายจ่ายประจำปีงบประมาณ  พ.ศ.  2568 เพื่อตั้งเป็นรายการใหม่
๒ .กองช่าง  รวมโอนตั้งรายการใหม่ 5 รายการ เป็นเงินจำนวน 2,584,000 บาท 
สภาเทศบาลเมืองบึงกาฬ  อนุมัติด้วยมติเอกฉันท์
[bookmark: _Hlk207363038]๓. กองยุทธศาสตร์และงบประมาณ  โอนตั้งรายการใหม่  เพื่อจัดซื้อโต๊ะทำงานเหล็กพร้อมกระจก
    จำนวน 2 ตัว เป็นเงิน 15,000 บาท  สภาเทศบาลเมืองบึงกาฬ  อนุมัติด้วยมติเอกฉันท์
๔. กองสวัสดิการสังคม  โอนตั้งรายการใหม่  เพื่อจัดซื้อครุภัณฑ์คอมพิวเตอร์หรืออิเล็กทรอนิกส์  เครื่อง
คอมพิวเตอร์ All In one  สำหรับงานประมวลผล จำนวน 4 เครื่อง ราคาเครื่องละ 24,000 บาท
ตั้งไว้ 96,000.- บาท   สภาเทศบาลเมืองบึงกาฬ  อนุมัติด้วยมติเอกฉันท์
 	4.๒  ญัตติ  เรื่อง ขออนุมัติเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ. ๒๕๖๘
	กองช่าง    โครงการปรับปรุงภูมิทัศน์หนองทาม บ้านแสนสำราญ หมู่ 10 ตำบลบึงกาฬ 
[bookmark: _Hlk177379175]สภาเทศบาลเมืองบึงกาฬ  อนุมัติด้วยมติเอกฉันท์
๔.๓  ญัตติ  เรื่อง  ขออนุมัติโอนงบประมาณรายจ่าย โอนแก้ไขเปลี่ยนแปลงคำชี้แจงงบประมาณและโอนตั้งจ่ายรายการใหม่  ประจำปี  พ.ศ.  2568
       	กองคลัง  โอนตั้งรายการใหม่
รายการที่ 1   ตู้เหล็กเก็บเอกสาร  ตู้บานเลื่อน จำนวน  ๑  ตู้ ราคา  ๔,๕๐๐  บาท	
รายการที่ 2.  ตู้เหล็กเก็บเอกสาร ตู้ ๑ บาน ๖ ลิ้นชัก ๔  ฟุต/ชั้นวาง ขนาด ๔  ฟุต จำนวน ๑ ตัว
	       ราคา  ๕,๙๐๐ บาท  สภาเทศบาลเมืองบึงกาฬ  อนุมัติด้วยมติเอกฉันท์
๔. ๔ ญัตติ เรื่อง ขออนุมัติจ่ายขาดเงินสะสมเพื่อจ่ายคืนค่าปรับให้ผู้ประกอบการที่อยู่ในข่ายการได้รับความ
       	ช่วยเหลือตามมติคณะรัฐมนตรี จำนวน 1,575,591 บาท สภาเทศบาลเมืองบึงกาฬ  อนุมัติด้วยมติ
เอกฉันท์

๔.๖  ญัตติ  เรื่อง ขออนุมัติให้ความเห็นชอบดำเนินการโครงการก่อสร้างถนนสายบ้านนาเหนือ หมู่ที่ ๙  เชื่อมบ้านพันลำ หมู่ที่ ๒ ตำบลวิศิษฐ์  ค่าก่อสร้าง ๔,๘๘๕,๐๐๐.๐๐ บาท  สภาเทศบาลเมืองบึงกาฬ   อนุมัติด้วยมติเอกฉันท์
๔.๗ ญัตติ เรื่อง ขออนุมัติกันเงินรายจ่ายประจำปีงบประมาณ พ.ศ. 2568 ทั้งจำนวนไว้เบิกในปีถัดไป กรณี
ที่ยังไม่ก่อหนี้ผูกพัน   กองช่าง  จำนวน  16 รายการ
สภาเทศบาลเมืองบึงกาฬ  อนุมัติ   ๑๖  เสียง  (มีสมาชิกสภาเทศบาลเมืองบึงกาฬ
อยู่ในที่ประชุม  ๑๖ คน)
๒. กองสาธารณสุขและสิ่งแวดล้อม
โครงการจัดซื้อครุภัณฑ์ยานพาหนะและขนส่ง  จำนวน  2  รายการ  เป็นเงินจำนวน  5,029,000  บาท
          สภาเทศบาลเมืองบึงกาฬ  อนุมัติด้วยมติเอกฉันท์       
นางวิไลภรณ์  สิมมาลา รองประธานสภาเทศบาลเมืองบึงกาฬ  สมาชิกท่านใดจะแก้ไขรายงานการประชุมสภา
เทศบาลเมืองบึงกาฬ  สมัยสามัญ  สมัยที่  ๓ (ครั้งที่  ๔) ประจำปี  ๒๕๖๘  เมื่อวันที่ ๑๐ กันยายน ๒๕๖๘  หรือไม่  ถ้าไม่มีก็จะขอมติที่ประชุม  รับรองรายงานการประชุม  และให้เลขานุการสภาเทศบาลเมืองบึงกาฬ  นับองค์ประชุม
นายอภิสิทธิ์  จารุจารีต  เลขานุการสภาเทศบาลเมืองบึงกาฬ  มีสมาชิกอยู่ในที่ประชุม  จำนวน  ๑๕  ท่าน
นางวิไลภรณ์  สิมมาลา  รองประธานสภาเทศบาลเมืองบึงกาฬ  สมาชิกท่านใดจะรับรองรายงานการประชุม 
- สมาชิกสภาเทศบาลเมืองบึงกาฬ  รับรองรายงานการประชุม  ขอให้ยกมือ 
- สมาชิกสภาเทศบาลเมืองบึงกาฬ  ไม่รับรองรายงานการประชุม  ขอให้ยกมือ
นายอภิสิทธิ์  จารุจารีต  เลขานุการสภาเทศบาลเมืองบึงกาฬ  มีจำนวนสมาชิกสภาเทศบาลเมืองบึงกาฬ 
	ออกเสียง ดังนี้  
		เห็นชอบ		๑๕     เสียง
		ไม่เห็นชอบ	  -         เสียง
		งดออกเสียง        -      เสียง  

มติที่ประชุม	 เห็นชอบด้วยมติเอกฉันท์
ระเบียบวาระที่ ๓ ที่เสนอให้ที่ประชุมทราบ	
	๓.๑ เรื่อง รายงานการจัดทำแผนการดำเนินงาน ประจำปีงบประมาณ พ.ศ. 2569 เทศบาลเมืองบึงกาฬ
นางวิไลภรณ์  สิมมาลา รองประธานสภาเทศบาลเมืองบึงกาฬ  เชิญ นายธนาพงศ์ แสนสุภา  นายกเทศมนตรีเมืองบึงกาฬ  รายงานให้ที่ประชุมทราบ
นายธนาพงศ์  แสนสุภา  นายกเทศมนตรีเมืองบึงกาฬ  ด้วยเทศบาลเมืองบึงกาฬ  ได้ดำเนินการจัดทำแผนการ
ดำเนินงานประจำปีงบประมาณ  พ.ศ. 2569  ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติมถึง (ฉบับที่ 3) พ.ศ.2561 โดยคณะกรรมการพัฒนาท้องถิ่นเทศบาลเมืองบึงกาฬ ได้พิจารณาร่างแผนการดำเนินงาน และผู้บริหารได้อนุมัติประกาศใช้แผนการดำเนินงาน ประจำปีงบประมาณ พ.ศ. 2569 เมื่อวันที่ ๑๐ ตุลาคม 2568 เรียบร้อยแล้ว

เพื่อให้เป็นไปตามระเบียบกระทรวงมหาดไทย  ว่าด้วยการจัดทำแผนพัฒนาขององค์กรปกครอง ส่วนท้องถิ่น  พ.ศ. 2548  และแก้ไขเพิ่มเติมถึง  (ฉบับที่ 3)  พ.ศ. 2561 และถือปฏิบัติตามแนวทางการจัดทำแนวทางการจัดทำแผนการดำเนินงานขององค์กรปกครองส่วนท้องถิ่น จึงขอรายงานการจัดทำแผนการดำเนินงาน ประจำปีงบประมาณ พ.ศ. 2569  ต่อสภาเทศบาลเมืองบึงกาฬเพื่อทราบต่อไป รายละเอียดปรากฏตามที่แนบมาพร้อมนี้  จึงเรียนมาเพื่อโปรดนำเสนอสภาเทศบาลเมืองบึงกาฬต่อไป
   นางวิไลภรณ์  สิมมาลา  รองประธานสภาเทศบาลเมืองบึงกาฬ    สมาชิกสภาเทศบาลเมืองบึงกาฬ   ท่านใดจะ
อภิปรายหรือไม่  ถ้าไม่มีผู้ใดจะอภิปราย  ก็ถือว่าสมาชิกสภาทุกท่านรับทราบ
ที่ประชุม   รับทราบ
๓.๒  เรื่อง  แผนพัฒนาเทศบาลเมืองบึงกาฬ (พ.ศ. ๒๕๖6 – ๒๕70 ) (ทบทวน ครั้งที่ 1/2566) เพิ่มเติมครั้งที่  2/2568 
 นางวิไลภรณ์  สิมมาลา รองประธานสภาเทศบาลเมืองบึงกาฬ  เชิญ นายธนาพงศ์ แสนสุภา  นายกเทศมนตรีเมืองบึงกาฬ  รายงานให้ที่ประชุมทราบ
นายธนาพงศ์  แสนสุภา  นายกเทศมนตรีเมืองบึงกาฬ  ตามที่เทศบาลเมืองบึงกาฬ  ได้ประกาศใช้แผนพัฒนา
ท้องถิ่น เทศบาลเมืองบึงกาฬ (พ.ศ. 2566-2570) ทบทวนครั้งที่ 1/2566 เพื่อใช้เป็นแนวทางในการพัฒนาและกรอบในการจัดทำงบประมาณรายจ่ายประจำปีงบประมาณ เมื่อวันที่ 17 กุมภาพันธ์ 2566 นั้น
		      เนื่องจากปัจจุบันสภาพแวดล้อมสภาพปัญหาในพื้นที่บริบททางสังคมได้มีการเปลี่ยนแปลง 
ทำให้แผนพัฒนาท้องถิ่นที่มีอยู่ไม่สามารถตอบสนองความต้องการของประชาชนได้อย่างแท้จริง ดังนั้นเพื่อให้แผนพัฒนาฯมีความสมบูรณ์ถูกต้อง มีแนวทางการพัฒนาที่ชัดเจนสอดคล้องกับยุทธศาสตร์ที่วางไว้ สามารถแก้ไขปัญหาความต้องการของประชาชนได้ทันต่อบริบทที่เปลี่ยนแปลง  แก้ไขปัญหาความเดือดร้อนเร่งด่วน  ให้ประชาชนในพื้นที่ เพื่อให้เกิดประโยชน์ต่อประชาชนในพื้นที่มากที่สุด โดยเฉพาะการแก้ไขปัญหาด้านโครงสร้างพื้นฐาน ได้แก่ ถนน และแหล่งน้ำและการบริการประชาชน จำเป็นต้องเพิ่มเติมโครงการ/กิจกรรม ให้สอดคล้องกับข้อเท็จจริงและสถานการณ์ปัจจุบัน  จึงได้เพิ่มเติมเปลี่ยนแปลงแผนพัฒนาท้องถิ่นเทศบาลเมืองบึงกาฬ  (พ.ศ. 2566 - 2570) ทบทวนครั้งที่ 1/2566 เพิ่มเติม ครั้งที่ 2/2568 ประกาศเมื่อวันที่ 20 พฤศจิกายน 2568  รายละเอียดตามแผนพัฒนาท้องถิ่นฯ ที่เสนอมาพร้อมนี้
		   ระเบียบที่เกี่ยวข้อง
  ๑. ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น  
พ.ศ. 2548 แก้ไขเพิ่มเติมถึง  (ฉบับที่  3)  พ.ศ. 2561 หมวดที่ 5 ข้อ 24
		  ข้อ 24 ให้ผู้บริหารท้องถิ่นประกาศใช้แผนพัฒนาท้องถิ่นที่อนุมัติแล้ว และนำไปปฏิบัติรวมทั้ง
แจ้งสภาท้องถิ่น คณะกรรมการบริหารงานจังหวัดแบบบูรณาการ องค์การบริหารส่วนจังหวัด อำเภอ หน่วยงานที่เกี่ยวข้อง และประกาศให้ประชาชนในท้องถิ่นทราบโดยทั่วกันภายในสิบห้าวันนับแต่วันที่ประกาศใช้และปิดประกาศโดยเปิดเผยไม่น้อยกว่าสามสิบวัน
  2. หนังสือกระทรวงมหาดไทย  ด่วนที่สุด  มท  0810.3/ว  6086  ลงวันที่  19  สิงหาคม
[bookmark: _Hlk206404857]2565  เรื่อง ซักซ้อมแนวทางการปฏิบัติการใช้แผนพัฒนาท้องถิ่นขององค์กรปกครองส่วนท้องถิ่นเพื่อจัดทำบริการสาธารณะหรือกิจกรรมสาธารณะ

		   ข้อพิจารณา
			   เพื่อให้เป็นไปตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่นฯ และหนังสือกระทรวงมหาดไทยดังกล่าว จึงนำเรียนเสนอสภาเทศบาลเมืองบึงกาฬ  
เรื่อง แผนพัฒนาท้องถิ่น (พ.ศ. ๒๕๖6 – ๒๕70 ) (ทบทวน ครั้งที่ 1/2566) เพิ่มเติม ครั้งที่ 2/2568 
มาเพื่อโปรดทราบ จึงเรียนมาเพื่อโปรดนำเสนอสภาเทศบาลเมืองบึงกาฬต่อไป
นางวิไลภรณ์  สิมมาลา  รองประธานสภาเทศบาลเมืองบึงกาฬ    สมาชิกสภาเทศบาลเมืองบึงกาฬ  ท่านใดจะ
อภิปรายหรือไม่  ถ้าไม่มีผู้ใดจะอภิปราย  ก็ถือว่าสมาชิกสภาทุกท่านรับทราบ
ที่ประชุม   รับทราบ
๓.๓  เรื่อง แผนพัฒนาท้องถิ่น (พ.ศ. ๒๕๖6 – ๒๕70)  เพิ่มเติมครั้งที่ 1/2566 เพิ่มเติม ครั้งที่ 3/2568
นางวิไลภรณ์  สิมมาลา รองประธานสภาเทศบาลเมืองบึงกาฬ  เชิญ นายธนาพงศ์ แสนสุภา  นายกเทศมนตรีเมืองบึงกาฬ  รายงานให้ที่ประชุมทราบ
[bookmark: _Hlk215059292]นายธนาพงศ์   แสนสุภา  นายกเทศมนตรีเมืองบึงกาฬ   เนื่องด้วยเทศบาลเมืองบึงกาฬ   ได้รับแจ้งจากกรม
	ส่งเสริมการปกครองท้องถิ่น เรื่อง  แนวทางการจัดโครงการหรือกิจกรรมเพื่อแสดงความอาลัย  หรือถวายเป็นพระราชกุศลแด่สมเด็จพระนางเจ้าสิริกิติ์  พระบรมราชินีนาถ  พระบรมราชชนนีพันปีหลวง  เพื่อให้บุคลากรขององค์กรปกครองส่วนท้องถิ่นและประชาชนทุกหมู่เหล่าได้มีโอกาสแสดงออกซึ่งความจงรักภักดี และสำนึกในพระมหากรุณาธิคุณเป็นล้นพ้นอันหาที่สุดมิได้ของสมเด็จพระนางเจ้าสิริกิติ์  พระบรมราชินีนาถ  พระบรมราชชนนีพันปีหลวง  รายละเอียดตามหนังสือกรมส่งเสริมการปกครองท้องถิ่น ด่วนที่สุด ที่  มท ๐๘10.3/ว5349  ลงวันที่  14  พฤศจิกายน  2568  เรื่อง  แนวทางดำเนินการตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ.2568  และที่แก้ไขเพิ่มเติม  หนังสือกรมส่งเสริมการปกครองท้องถิ่น  ด่วนที่สุด  ที่ มท  ๐๘๐๘.๒/ว 5175  ลงวันที่  4  พฤศจิกายน  2568  เรื่อง  แนวทางการจัดโครงการหรือกิจกรรมเพื่อแสดงความอาลัย  หรือถวายเป็นพระราชกุศลแด่สมเด็จ  พระนางเจ้าสิริกิติ์  พระบรมราชินีนาถ  พระบรมราชชนนีพันปีหลวง   หนังสือกระทรวงมหาดไทย  ด่วนที่สุด  ที่ มท  0311.1/ว 39438 ลงวันที่ 4 พฤศจิกายน  2568  เรื่อง ซักซ้อมแผนการดำเนินงานอำนวยความสะดวกแก่ประชาชนในการเดินทางมาเข้าเฝ้า ฯ กราบถวายบังคม  พระบรมศพ  สมเด็จพระนางเจ้าสิริกิติ์  พระบรมราชินีนาถ  พระบรมราชชนนีพันปีหลวง  และระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติมถึง (ฉบับที่ 3) พ.ศ.2561 ข้อ 22/2
ทั้งนี้   เทศบาลเมืองบึงกาฬ   สามารถดำเนินการจัดทำโครงการฝึกอบรมหรือศึกษาดู
[bookmark: _Hlk214385590]งานโดยเฉพาะโครงการอันเนื่องมาจากพระราชดำริต่างๆ  ตามอำนาจหน้าที่ของเทศบาลเมืองบึงกาฬ  จึงมีความจำเป็นที่จะต้องดำเนินโครงการฝึกอบรมและศึกษาดูงาน พระราชกรณียกิจของสมเด็จพระนางเจ้าสิริกิติ์   พระบรมราชินีนาถ   พระบรมราชชนนีพันปีหลวง และพระราชกรณียกิจของสถาบันพระมหากษัตริย์ไทย เพื่อประยุกต์ใช้ในการพัฒนาตนเองสู่การพัฒนาท้องถิ่นอย่างยั่งยืนขึ้นโดยโครงการจะต้องมีในแผนพัฒนาท้องถิ่น  เพื่อที่จะนำไปตั้งโครงการในงบประมาณรายจ่ายประจำปีงบประมาณ  พ.ศ. ๒๕๖9  ( โอนตั้งจ่ายรายการใหม่ )  และสามารถดำเนินโครงการให้บรรลุวัตถุประสงค์ที่กำหนดไว้  

[bookmark: _Hlk172303127]         ดังนั้น เทศบาลเมืองบึงกาฬ จึงจัดทำแผนพัฒนาท้องถิ่น (พ.ศ. ๒๕๖6–๒๕70) ทบทวนครั้งที่ 1/2566  เพิ่มเติม ครั้งที่ 3/2568 ขึ้น เพื่อบรรจุโครงการฝึกอบรมและศึกษาดูงาน  พระราชกรณียกิจของสมเด็จพระนางเจ้าสิริกิติ์  พระบรมราชินีนาถ  พระบรมราชชนนีพันปีหลวงและพระราชกรณียกิจของสถาบันพระมหากษัตริย์ไทย เพื่อประยุกต์ใช้ในการพัฒนาตนเองสู่การพัฒนาท้องถิ่นอย่างยั่งยืน  ประจำปีงบประมาณ  พ.ศ. ๒๕๖9  ในแผนพัฒนาดังกล่าว  ซึ่งสามารถเพิ่มเติมแผนได้ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘  แก้ไขเพิ่มเติม  (ฉบับที่ 3 )  พ.ศ. 2561  ข้อ  22/2  ในกรณีการเพิ่มเติมแผนพัฒนาท้องถิ่นที่เกี่ยวกับโครงการพระราชดำริงานพระราชพิธี  รัฐพิธี  นโยบายรัฐบาล และนโยบายกระทรวงมหาดไทย  ให้เป็นอำนาจของผู้บริหารท้องถิ่นสำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมให้สภาองค์การบริหารส่วนตำบลพิจารณาตามมาตรา  ๔๖  แห่งพระราชบัญญัติสภาตำบลและองค์การบริหารส่วนตำบล  พ.ศ. ๒๕๓๗  ด้วย  เมื่อแผนพัฒนาท้องถิ่นที่เพิ่มเติมได้รับความเห็นชอบแล้ว  ให้ปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ได้รับความเห็นชอบการเพิ่มเติมแผนพัฒนาท้องถิ่นดังกล่าว จึงเรียนมาเพื่อโปรดนำเสนอสภาเทศบาลเมืองบึงกาฬต่อไป   
นางวิไลภรณ์  สิมมาลา  รองประธานสภาเทศบาลเมืองบึงกาฬ    สมาชิกสภาเทศบาลเมืองบึงกาฬ   ท่านใด
จะอภิปรายหรือไม่  ถ้าไม่มีผู้ใดจะอภิปราย  ก็ถือว่าสมาชิกสภาทุกท่านรับทราบ
ที่ประชุม   รับทราบ
๓. ๔ รายงานแสดงผลการปฏิบัติงานตามนโยบายที่ได้แถลงไว้ต่อสภาเทศบาลเมืองบึงกาฬ ประจำปีงบประมาณ  พ.ศ. ๒๕๖๘ (นายธนาพงศ์  แสนสุภา  นายกเทศมนตรีเมืองบึงกาฬ)
นางวิไลภรณ์  สิมมาลา รองประธานสภาเทศบาลเมืองบึงกาฬ  เชิญ นายธนาพงศ์ แสนสุภา  นายกเทศมนตรีเมืองบึงกาฬ  รายงานให้ที่ประชุมทราบ
นายธนาพงศ์   แสนสุภา  นายกเทศมนตรีเมืองบึงกาฬ   ตามที่ได้มีการเลือกตั้งนายกเทศมนตรีเมืองบึงกาฬ
และสมาชิกสภาเทศบาลเมืองบึงกาฬ  กรณีคณะกรรมการการเลือกตั้งประกาศกำหนดให้มีการเลือกตั้ง ตามมาตรา ๑๔๒ แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. ๒๕๖๒ เมื่อวันที่ ๑๑ พฤษภาคม ๒๕๖๘  และคณะกรรมการการเลือกตั้งประกาศผลการเลือกตั้ง  ในวันที่  ๒๗  พฤษภาคม  ๒๕๖๘
                กระผมได้กำหนดนโยบายในการบริหารงานและพัฒนาเทศบาลเมืองบึงกาฬ ในการดำรงตำแหน่งนายกเทศมนตรีเมืองบึงกาฬ  ซึ่งมีวาระ 4 ปี  เพื่อดําเนินงานตามอํานาจหน้าที่ของเทศบาลภายใต้ กฎหมาย ระเบียบ ที่เกี่ยวข้อง โดยยึดถือนโยบายของรัฐบาล  ยุทธศาสตร์ชาติ ๒๐ปี (พ.ศ.๒๕๖๑ – ๒๕๘๐) แผนพัฒนาจังหวัดบึงกาฬ ๕ ปี  (พ.ศ.๒๕๖๖ – ๒๕๗๐) แผนพัฒนาเทศบาลเมืองบึงกาฬ ๕ ปี (พ.ศ.๒๕๖๖ – ๒๕๗๐) เป็นหลักในการกําหนดนโยบายการบริหารและพัฒนาที่สอดคล้องกับปัญหาในพื้นที่  เทศบาลเมืองบึงกาฬ รวมทั้งความต้องการของประชาชนในการพัฒนาทุกๆด้าน โดยมุ่งเน้นพัฒนาปรับปรุงการดําเนินงานให้มีประสิทธิภาพ  ดังนั้นในช่วง 4 ปีต่อไปนี้ กระผมและคณะผู้บริหาร  จึงได้กําหนดแนวนโยบายในการพัฒนาเมืองบึงกาฬ   ควบคู่ไปกับการแก้ไขปัญหาที่เกิดขึ้นอย่างสมดุล   โดยมีเป้าหมายเพื่อให้เมืองบึงกาฬเป็นเมืองแห่งความสุข เป็นเมืองน่าอยู่ มีสภาพแวดล้อมที่สะอาดและปลอดภัยจากมลพิษ มีคุณภาพชีวิตที่ดี มีการจัดการศึกษาที่ได้มาตรฐาน  รักษาจารีตประเพณี  วัฒนธรรม  ภูมิปัญญาท้องถิ่น  โดยอาศัยการมีส่วน

ร่วมของชุมชนที่เข้มแข็ง  และการประสานความร่วมมือกับทุกภาคส่วนที่เกี่ยวข้อง  โดยมีวิสัยทัศน์ดังนี้   “บึงกาฬก้าวไกล  ใส่ใจการศึกษา เพิ่มรายได้ประชา เน้นคุณค่าทางสังคม พัฒนาสิ่งแวดล้อม  พร้อมส่งเสริมการท่องเที่ยว”  ดังนั้นกระผมจึงกำหนดนโยบายในการบริหารเทศบาลเมืองบึงกาฬไว้ ๗ ด้าน ดังนี้ 
[bookmark: _Hlk213058766]๑.นโยบายด้านการศึกษา 
๒.นโยบายด้านสาธารณูปโภคและโครงสร้างพื้นฐาน 
๓.นโยบายด้านเศรษฐกิจ 
๔.นโยบายด้านศิลปวัฒนธรรม ประเพณี กีฬา และภูมิปัญญาท้องถิ่น
๕.นโยบายด้านทรัพยากรธรรมชาติและสิ่งแวดล้อม 
๖.นโยบายด้านการพัฒนาสาธารณสุข สวัสดิการและสังคมเข้มแข็ง
๗.นโยบายด้านอื่นๆ 
 กระผมนายธนาพงศ์  แสนสุภา  นายกเทศมนตรีเมืองบึงกาฬ และคณะบริหาร ขอรายงานผลการปฏิบัติงานตามนโยบายการบริหารราชการของเทศบาลเมืองบึงกาฬ ประจำปีงบประมาณ พ.ศ. ๒๕๖๘ ดังต่อไปนี้ รายละเอียดตามเอกสารที่แนบมาพร้อมนี้
นางวิไลภรณ์  สิมมาลา  รองประธานสภาเทศบาลเมืองบึงกาฬ   มีสมาชิกสภาเทศบาลเมืองบึงกาฬ   ท่านใด
จะสอบถาม  เชิญ นายณรงค์  พรมพุฒ  สมาชิกสภาเทศบาลเมืองบึงกาฬ
นายณรงค์  พรมพุฒ  สมาชิกสภาเทศบาลเมืองบึงกาฬ  ตามที่ท่านนายกเทศมนตรีรายงานผลการปฏิบัติงานตาม
นโยบายการบริหารราชการของเทศบาลเมืองบึงกาฬ มีข้อสงสัยเรื่องนโยบายทางด้านเศรษฐกิจ จำนวนเงินค่อนข้างเยอะพอสมควร และด้านทรัพยากรธรรมชาติและสิ่งแวดล้อม  จำนวนเงินค่อนข้างน้อยเกินไป  อยากทราบว่าทั้งสองด้านนี้เราใช้จ่ายงบประมาณอย่างไร
นางวิไลภรณ์  สิมมาลา  รองประธานสภาเทศบาลเมืองบึงกาฬ   นายธนาพงศ์   แสนสุภา  นายกเทศมนตรีเมือง
บึงกาฬ  
นายธนาพงศ์   แสนสุภา  นายกเทศมนตรีเมืองบึงกาฬ  มอบท่านปลัดเทศบาลเมืองบึงกาฬ ชี้แจงทั้ง ๒  โครงการ
นางวิไลภรณ์  สิมมาลา  รองประธานสภาเทศบาลเมืองบึงกาฬ   เชิญนางกรองแก้ว  ธัญญาลาภ  ปลัดเทศบาล
เมืองบึงกาฬ
นางกรองแก้ว ธัญญาลาภ ปลัดเทศบาลเมืองบึงกาฬ  สำหรับหน้าที่ ๑๔ นโยบายที่ ๓ ด้านเศรษฐกิจ ท่านสมาชิก
สอบถามมาว่าทำไมงบประมาณด้านนี้น้อยกว่าด้านอื่น ขอให้ท่านไปดูที่หน้า ๑๔ ซึ่งจะมีรายละเอียดของโครงการว่าดำเนินการอะไรบ้าง  ส่วนใหญ่จะเป็นในเรื่องโครงการฝึกอบรมและโครงการส่งเสริมกลุ่มอาชีพ  แต่ละโครงการไม่ได้ตั้งงบประมาณเยอะ  ตั้งงบประมาณไว้หลักหมื่น อาจเป็นวงเงินที่ไม่สูงเหมือนด้านอื่นๆ ส่วนนโยบาย ๕  ด้านทรัพยากรธรรมชาติและสิ่งแวดล้อม ขอให้ท่านดูในหน้าที่ ๓๐ เป็นการตั้งงบประมาณโครงการสร้างจิตสำนึกลดปริมาณขยะและมูลฝอย  ตั้งงบประมาณไว้  ๑๕๐,๐๐๐  บาท แต่ใช้งบประมาณ  ๑๓๙,๙๖๕  บาท และโครงการปลูกป่าเฉลิมพระเกียรติ  ตั้งไว้  ๑๐,๐๐๐  ใช้งบประมาณ  ๖,๕๕๐  บาท  โครงการอบรมให้ความรู้การบันทึกข้อมูลด้านการเกษตรด้วยระบบเทคโนโลยีสารสนเทศ  ตั้งไว้  ๓๐,๐๐๐  บาท  ใช้งบประมาณ  ๑๙,๗๐๐  บาท ในข้อที่ ๕  ท่านเห็นว่างบประมาณเหลือเยอะที่จริงแล้ว ทีแรกตั้งงบประมาณไว้ ๒๗๐,๐๐๐  บาท เพื่อดำเนินการตามโครงการ  หน้าที่ ๓๐ และมีการโอนงบประมาณเพื่อมาซื้อรถบรรทุกเทท้ายและรถบรรทุกขยะ จำนวนเงิน ๕,๐๒๙,๐๐๐  บาท ที่ท่านบอกว่าในหน้าสุดท้ายเงินเหลือเยอะที่จริงไม่เยอะเนื่องจากมีการพิมพ์ตัวเลขตกบางรายการ งบประมาณที่ใช้ไป จำนวน  ๑๖๖,๒๑๕  บาท และมีการกันเงินจำนวน ๕,๐๒๙,๐๐๐ บาท คือกันเงินในส่วนที่ซื้อรถบรรทุกเทท้าย และรถบรรทุกขยะ  

งบประมาณคงเหลือจึงอยู่ที่  ๑๓๐,๐๐๐ บาท ขอแก้ไขตัวเลขด้วย ที่ท่านเห็นว่าเป็นตัวเลขจำนวนน้อย  ส่วนใหญ่จะเป็นโครงการฝึกอบรมด้านการเกษตร
นางวิไลภรณ์  สิมมาลา  รองประธานสภาเทศบาลเมืองบึงกาฬ   นายธนาพงศ์   แสนสุภา  นายกเทศมนตรีเมือง
บึงกาฬ  
นายธนาพงศ์   แสนสุภา  นายกเทศมนตรีเมืองบึงกาฬ ทั้งสองด้านที่ท่านสอบถามนี้  เป็นนโยบายการต่อยอด  
ไม่ใช่นโยบายด้านการลงทุน เหมือนโครงสร้างพื้นฐานต่างๆ เช่น นโยบายด้านเศรษฐกิจ จะส่งเสริมด้านการปลูกผัก แต่เมื่อผักมีเยอะ  เราก็จะมีการอบรมเรื่องนำผักมาแปรรูป โครงการที่ทำใช้งบประมาณไม่เยอะ สำหรับโครงการอนุรักษ์ทรัพย์กรธรรมชาติและสิ่งแวดล้อม  จะเป็นการอนุรักษ์พันธุ์พืช  และมีการโอนมาเพิ่มอีกจำนวนเงิน ๕,๐๒๙,๐๐๐  บาท เพื่อจัดซื้อรถบรรทุกขยะให้ได้มาตรฐานเพิ่ม รายละเอียดตามเอกสารที่นำเรียนเสนอท่านแล้ว
นางวิไลภรณ์  สิมมาลา  รองประธานสภาเทศบาลเมืองบึงกาฬ    สมาชิกสภาเทศบาลเมืองบึงกาฬ  ท่านใด
จะอภิปรายหรือไม่  ถ้าไม่มีผู้ใดจะอภิปราย  ก็ถือว่าสมาชิกสภาทุกท่านรับทราบ
ระเบียบวาระที่  ๔  ที่เสนอให้ที่ประชุมพิจารณา
         ๔.๑  เรื่อง  ขอความเห็นชอบต่อสัญญาเช่าอาคารพัสดุ
นางวิไลภรณ์  สิมมาลา  รองประธานสภาเทศบาลเมืองบึงกาฬ  เชิญ นายธนาพงศ์ แสนสุภา  นายกเทศมนตรีเมืองบึงกาฬ  เสนอญัตติ
นายธนาพงศ์ แสนสุภา นายกเทศมนตรีเมืองบึงกาฬ ข้าพเจ้านายธนาพงศ์ แสนสุภา นายกเทศมนตรีเมืองบึงกาฬ
     	ขอเสนอญัตติ เรื่อง  อนุญาตให้ต่ออายุสัญญาเช่าอาคารราชพัสดุโดยเสนอรายละเอียดและเหตุผลดังนี้
		      ด้วย อาคารราชพัสดุเลขที่ 422/2, 422/3  จำนวน 2 คูหา  เนื่องจากครบอายุสัญญา วันที่16 ตุลาคม พ.ศ.2565 เทศบาลเมืองบึงกาฬ ได้ขอต่ออายุสัญญาเช่ากับธนารักษ์พื้นที่บึงกาฬ ตามหนังสือ บก 52002.2/1638 ลว. 25 พฤศจิกายน 2565 ธนารักษ์พื้นที่บึงกาฬ ได้ตอบหนังสือ ตามที่ กค 0318.26/909 ลว.4 สิงหาคม 2568  รายละเอียดดังนี้
     ๑. อนุญาตให้ท่านต่ออายุสัญญาเช่าอาคารราชพัสดุ อาคารพาณิชย์-พักอาศัย ค.ส.ล. ๒ ชั้น มีชั้นลอย จำนวน ๒ คูหา เลขที่ ๔๒๒/๒, ๔๒๒/๓ ปลูกสร้างบนที่ดินราชพัสดุแปลงหมายเลขทะเบียนที่ บก.๑ และบก. ๒ ตำบลบึงกาฬ  อำเภอเมืองบึงกาฬ  จังหวัดบึงกาฬ  ออกไปอีก  ๒  รอบของอายุสัญญาเช่า ไม่รวมส่วนที่ต่อเติม โดยไม่ได้รับอนุญาตจากทางราชการ และปรับปรุงค่าเช่าเพิ่มขึ้นร้อยละ ๙ ของค่าเช่าเดิมทุก ๆ ๓ ปี ดังนี้
    รอบที่หนึ่ง  ต่ออายุสัญญาเช่า  ๒ ปี ๒ เดือน ๑๕ วัน  นับตั้งแต่วันที่ ๑๗ ตุลาคม ๒๕๖๕ ถึงวันที่  ๓๑ ธันวาคม ๒๕๖๗
   รอบที่สอง ต่ออายุสัญญาเช่า ๓ ปี นับตั้งแต่วันที่ ๑ มกราคม ๒๕๖๘ ถึงวันที่ ๓๑ ธันวาคม ๒๕๗๐
    ๒. สำหรับพื้นที่ที่ผู้เช่าช่วงต่อเติมบริเวณด้านหน้าอาคาร ชั้น ๑ ต่อเติมห้องครัว ผนังก่ออิฐ โครงหลังคาเหล็กมุงเมทัลชีท เนื้อที่ส่วนต่อเติม ๑๖ ตารางเมตร ด้านหลังอาคารชั้น ๑ เนื้อที่ส่วนต่อเติม ๒๔ ตารางเมตร รวมเนื้อที่ส่วนต่อเติม ๔๐ ตารางเมตร ผู้เช่าช่วงจะต้องดำเนินการรื้อถอนส่วนที่ต่อเติมออกไป หรือหากจะคงสภาพอาคารส่วนที่ต่อเติมไว้ จะต้องจัดทำแบบแปลนไปยื่นขออนุญาตต่อสำนักงานเทศบาลเมืองบึงกาฬ หากผลการพิจารณาเป็นประการใดท่านจะต้องปฏิบัติตามโดยเคร่งครัด แล้วสำเนา


			
						- ๑๑ -

หนังสือแจ้งผลการ พิจารณาให้สำนักงานธนารักษ์พื้นที่ บึงกาฬทราบ และในระหว่างนี้ทางราชการได้เรียกเก็บค่าตอบแทนการใช้ประโยชน์ อาคารหรือสิ่งปลูกสร้างเท่ากับอัตราค่าเช่าอาคาร ในส่วนที่ต่อเติมหรือดัดแปลงและเรียกเก็บค่าปรับกรณีผู้เช่า ทำการก่อสร้างต่อเติมหรือดัดแปลงอาคารไปก่อนได้รับอนุญาต จนกว่าท่านจะทำการรื้อถอนส่วนต่อเติมออก และปรับพื้นที่เขตเช่าให้อยู่ในสภาพเดิม โดยท่านจะต้องปฏิบัติตามระเบียบและเงื่อนไขของทางราชการ ดังนี้
๒.๑ ต้องจัดทำสัญญาเช่าอาคารราชพัสดุ ฉบับปรับปรุงใหม่ (แบบ ส.๓/๖๖) และยกเลิกสัญญาเช่า อาคารราชพัสดุฉบับเดิม (แบบ ส.๓/๒๗) สัญญาที่ ๑๓-นก-๔๗/๒๕๕๐ ลงวันที่ ๒๘ สิงหาคม ๒๕๖๓
๒.๒ ต้องชำระค่าเช่าอาคาร และค่าตอบแทนการใช้ประโยชน์อาคารส่วนที่ต่อเติมหรือ
          ดัดแปลง ดังนี้
 		
	รอบที่หนึ่ง ต่ออายุสัญญาเช่า ๒ ปี ๒ เดือน ๑๕ วัน

	ปรับปรุงค่าเช่าอาคาร
	รอบระยะเวลาการปรับปรุงค่าเช่าอาคาร
	รายการที่ต้องชำระ/เดือน(บาท)

	ปรับปรุงค่าเช่าอาคารร้อยละ ๖.๗๕%


	ตั้งแต่วันที่ ๑๗ ตุลาคม ๒๕๖๕ - ๓๑ ธันวาคม ๒๕๖๗

	1.ค่าเช่าอาคาร เดือนละ ๑,๔๕๖.- บาท
๒.ค่าตอบแทนการใช้ประโยชน์อาคารส่วนที่ต่อเติมหรือดัดแปลง รวมเนื้อที่ส่วนต่อเติม ๔๐ ตารางเมตร
เดือนละ ๒๐๐.- บาทต่อเดือน
รวมเป็นค่าเช่าเดือนละ ๑,๖๕๖.- บาท

	ดังนั้น เทศบาลเมืองบึงกาฬ จะต้องชำระค่าเช่าอาคารราชพัสดุให้แก่กรมธนารักษ์ในอัตราร้อยละ ๘๐ ของค่าเช่าที่เรียกเก็บ เป็นเงินเดือนละ ๑,๓๒๕.- บาท



	รอบที่สอง ต่ออายุสัญญาเช่า ๓ ปี

	ปรับปรุงค่าเช่าอาคาร
	รอบระยะเวลาการปรับปรุงค่าเช่าอาคาร
	รายการที่ต้องชำระ/เดือน(บาท)

	ปรับปรุงค่าเช่าอาคารร้อยละ 9%


	ตั้งแต่วันที่ ๑ มกราคม ๒๕๖๘ - ๓๑ ธันวาคม ๒๕๗๐

	๑.ค่าเช่าอาคาร เดือนละ ๑,๕๘๘.- บาท
๒.ค่าตอบแทนการใช้ประโยชน์อาคารส่วนที่ต่อเติมหรือดัดแปลง รวมเนื้อที่ส่วนต่อเติม ๔๐ ตารางเมตร เดือนละ ๒๑๘.- บาทต่อเดือน
รวมเป็นค่าเช่าเดือนละ ๑,๘๐๖.- บาท


	ดังนั้น เทศบาลเมืองบึงกาฬ จะต้องชำระค่าเช่าอาคารราชพัสดุให้แก่กรมธนารักษ์ในอัตราร้อยละ ๘๐ ของค่าเช่าที่เรียกเก็บ เป็นเงินเดือนละ ๑,445.- บาท


    ๒.๓ ต้องชำระค่าธรรมเนียมการต่ออายุสัญญาเช่าอาคารราชพัสดุ ๒ รอบ ของอายุสัญญา
เช่า เป็นเงิน ๑๖,๐๙๐.- บาท (หนึ่งหมื่นหกพันเก้าสิบบาทถ้วน)


						- ๑๒ -

๒.๔ ต้องชำระค่าปรับกรณีผู้เช่าทำการก่อสร้างต่อเติมหรือดัดแปลงอาคารไปก่อนได้รับ อนุญาตในอัตราร้อยละ ๑๐ ของมูลค่าอาคารส่วนที่ต่อเติม เป็นเงิน ๒๐,๔๙๖.- บาท (สองหมื่นสี่ร้อยเก้าสิบหกบาทถ้วน)
๒.๕ ต้องชำระค่าตอบแทนการใช้ประโยชน์อาคารตั้งแต่วันที่ ๑๗ ตุลาคม ๒๕๖๕ ถึงวันที่ ๓๑ กรกฎาคม ๒๕๖๘ (เพิ่ม) เป็นเงิน ๗,๘๓๖.- บาท (เจ็ดพันแปดร้อยสามสิบหกบาทถ้วน)
๒.๖ ต้องชำระค่าธรรมเนียมการตรวจสภาพอาคาร จำนวนเงิน ๒๐๐.- บาท
๒.๗ สำหรับกรณีที่ผู้เช่าช่วงต่อเติมบริเวณด้านหน้าอาคาร ชั้น ๑ ต่อเติมห้องครัว ผนังก่ออิฐ โครงหลังคาเหล็กมุงเมทัลชีท เนื้อที่ส่วนต่อเติม ๑๖ ตารางเมตร ด้านหลังอาคารชั้น ๑ เนื้อที่ส่วนต่อเติม ๒๔ ตารางเมตร รวมเนื้อที่ส่วนต่อเติม ๔๐ ตารางเมตร โดยไม่ได้รับอนุญาต ผู้เช่าช่วงจะต้องดำเนินการรื้อถอน 
ส่วนที่ต่อเติมออกไป หากฝ่าฝืนผู้เช่าช่วงต้องยอมรับให้ผู้ให้เช่าดำเนินการเรียกค่าเสียหาย ค่าทดแทน ค่าปรับ และเงินอื่นใด (ถ้ามี) และหรือสิทธิบอกเลิกสัญญาเช่า รวมถึงทางราชการขอสงวนสิทธิในการเรียกเก็บค่าเช่า ค่าธรรมเนียมอื่นใด ตามระเบียบไปพลางก่อนที่ผู้เช่าช่วงจะดำเนินการรื้อถอนสิ่งก่อสร้างที่ต่อเติมโดยไม่ได้รับ อนุญาตนั้นออกไป ทั้งนี้ หากผู้เช่าช่วงจะคงสภาพการต่อเติมไว้ จะต้องจัดทำแบบแปลนไปยื่นขออนุญาตต่อสำนักงาน เทศบาลเมืองบึงกาฬพิจารณา หากผลการพิจารณาเป็นประการ ใดผู้เช่าช่วงจะต้องปฏิบัติตามโดยเคร่งครัด แล้วสำเนาหนังสือแจ้งผลการพิจารณาให้สำนักงานธนารักษ์พื้นที่บึงกาฬทราบด้วย เพื่อจะได้ดำเนินการให้ เป็นไปตามกฎหมายต่อไป
๒.๘ จากการตรวจสอบอาคารหลังดังกล่าว เป็นการตรวจสอบโดยกายภาพเท่านั้น ซึ่งไม่พบว่า มีการวิบัติของโครงสร้างอาคาร การร้าว การแตก ของพื้นและผนัง จึงให้ใช้อาคารต่อไปได้
๒.๙ ต้องประกันอัคคีภัยอาคารไว้กับบริษัทประกันภัยที่กรมธนารักษ์เห็นชอบ ด้วยจำนวน โดยมีระยะเวลาประกันภัยนับแต่วันทำสัญญาเช่า เงินเอาประกันภัยในอัตราไม่ต่ำกว่ามูลค่าอาคารหรือสิ่งปลูกสร้างในปีที่เอาประกันในนามกระทรวงการคลัง เป็นผู้เอาประกันและเป็นผู้รับประโยชน์ตลอดอายุสัญญาเช่า เป็นต้นไป โดยผู้เช่าช่วงเป็นผู้ชำระเบี้ยประกันภัยและค่าใช้จ่ายต่าง ๆ เองแทนกรมธนารักษ์ทั้งสิ้น
๒.๑๐ สำนักงานธนารักษ์พื้นที่บึงกาฬขอสงวนสิทธิในการปรับปรุงอัตราค่าเช่า ค่าธรรมเนียม และเงินอื่นใด เพื่อให้เป็นไปตามระเบียบของทางราชการ
๒.๑๑ ต้องใช้ที่ราชพัสดุตรงตามวัตถุประสงค์แห่งการเช่า หากประสงค์จะเปลี่ยนแปลงเป็นอย่างอื่น จะต้องได้รับอนุญาตจากผู้ให้เช่าก่อน หากฝ่าฝืนผู้เช่ายินยอมให้ผู้ให้เช่าใช้สิทธิบอกเลิกสัญญาเช่าและหรือเรียกค่าเสียหายหรือค่าปรับตามระเบียบ
๒.๑๒ นอกจากเงื่อนไขดังกล่าวข้างต้น ผู้เช่าต้องปฏิบัติตามเงื่อนไขในสัญญาเช่าและต้อง ปฏิบัติตามระเบียบของกระทรวงการคลังว่าด้วยการจัดหาประโยชน์ในที่ราชพัสดุที่มีอยู่ในปัจจุบันและหรือที่จะ มีขึ้นในอนาคตตลอดจนระเบียบและกฎหมายอื่นที่เกี่ยวข้องทุกประการ
      	        ๒.๑๓  ให้ถือเอาบันทึกคำยินยอมปฏิบัติตามเงื่อนไขดังกล่าวข้างต้น  เป็นส่วนหนึ่งของสัญญาเช่าด้วย
เทศบาลเมืองบึงกาฬ จึงขออนุญาตต่อสัญญาเช่าช่วงอาคารราชพัสดุกับผู้เช่าช่วง ดังนี้
รอบที่หนึ่ง ตั้งแต่วันที่ ๑๗ ตุลาคม ๒๕๖๕ - ๓๑ ธันวาคม ๒๕๖๗
         	นางศิริธรรม เพ็งทอง อาคารราชพัสดุเลขที่ 422/2-3 อัตราค่าเช่าห้องละ 1,363 บาทต่อเดือน
รอบที่สอง ตั้งแต่วันที่ ๑ มกราคม ๒๕๖๘ - ๓๑ ธันวาคม ๒๕๗๐
นางศิริธรรม เพ็งทอง อาคารราชพัสดุเลขที่ 422/2-3 อัตราค่าเช่าห้องละ 1,806 บาทต่อเดือน


		
						- ๑๓ -
เนื่องจากการต่อสัญญาเช่ามีระยะเวลาการเช่าเกิน 3 ปี จึงขอความเห็นชอบต่อสภาเทศบาลเมืองบึงกาฬ ตามความในข้อ 6 (2) แห่งระเบียบกระทรวงมหาดไทย ว่าด้วยการจัดหาประโยชน์ในทรัพย์สินขององค์กรปกครองส่วนท้องถิ่น พ.ศ.2543  ขอได้โปรดนำเสนอต่อที่ประชุมสภาเทศบาลเมืองบึงกาฬเพื่อพิจารณาต่อไป
นางวิไลภรณ์  สิมมาลา รองประธานสภาเทศบาลเมืองบึงกาฬ  สมาชิกท่านใดจะอภิปรายเพิ่มเติมหรือไม่
ถ้าไม่มีผู้ใดจะอภิปราย  จะขอมติพิจารณาให้ความขอความเห็นชอบต่อสัญญาเช่าอาคารพัสดุ จำนวน 2 คูหา   เลขที่ 422/2, 422/3  สมาชิกท่านใดเห็นชอบ  โปรดยกมือ
นายอภิสิทธิ์  จารุจารีต  เลขานุการสภาเทศบาลเมืองบึงกาฬ  มีจำนวนสมาชิกสภาเทศบาลเมืองบึงกาฬ 
	  ออกเสียง ดังนี้  
			เห็นชอบ		๑๖     เสียง
			ไม่เห็นชอบ	  -         เสียง
			งดออกเสียง        -       เสียง  
มติที่ประชุม  เห็นชอบด้วยมติเอกฉันท์    
	๔.๒  เรื่อง  ขอเสนอญัตติ เลือกผู้แทนองค์กรปกครองส่วนท้องถิ่นเข้าร่วมเป็นคณะกรรมการ
	       วิทยาลัยเทคนิคบึงกาฬ  (กองการศึกษา)
นางวิไลภรณ์  สิมมาลา  รองประธานสภาเทศบาลเมืองบึงกาฬ  เชิญ นายธนาพงศ์ แสนสุภา  นายกเทศมนตรีเมืองบึงกาฬ  เสนอญัตติ
นายธนาพงศ์  แสนสุภา  นายกเทศมนตรีเมืองบึงกาฬ   ข้าพเจ้า  นายธนาพงศ์  แสนสุภา  นายกเทศมนตรีเมือง
	บึงกาฬ  ขอเสนอญัตติต่อประธานสภาเทศบาล เมืองบึงกาฬ   เพื่อเลือกผู้แทนองค์กรปกครองส่วนท้องถิ่น  เข้าร่วมเป็นคณะกรรมการวิทยาลัยเทคนิคบึงกาฬ  จำนวน  1  คน  ด้วยวิทยาลัยเทคนิคบึงกาฬ  ได้แจ้งให้เทศบาลเมืองบึงกาฬ  เลือกผู้แทนเทศบาลเมืองบึงกาฬ  จำนวน  ๑  คน  เพื่อเข้าร่วมเป็นคณะกรรมการวิทยาลัยเทคนิคบึงกาฬ  โดยได้กำหนดให้สภาเทศบาล   เป็นผู้เลือกผู้แทนดังกล่าว  และแจ้งให้วิทยาลัยเทคนิคบึงกาฬทราบ  เพื่อทำการแต่งตั้งต่อไป  ขอได้โปรดนำเสนอต่อที่ประชุมสภาเทศบาลเมืองบึงกาฬพิจารณาต่อไป  รายละเอียดมอบปลัดเทศบาลเมืองบึงกาฬชี้แจง
นางวิไลภรณ์  สิมมาลา  รองประธานสภาเทศบาลเมืองบึงกาฬ  เชิญนางกรองแก้ว ธัญญาลาภ ปลัดเทศบาลเมือง
บึงกาฬ
นางกรองแก้ว  ธัญญาลาภ  ปลัดเทศบาลเมืองบึงกาฬ  การเลือกผู้แทนองค์กรปกครองส่วนท้องถิ่น  เข้าร่วมเป็นคณะกรรมการวิทยาลัยเทคนิคบึงกาฬ  เนื่องจากเทศบาลเมืองบึงกาฬ  ได้รับการประสานจากวิทยาลัยเทคนิคบึงกาฬ  เพื่อให้เลือกผู้แทนองค์กรปกครองส่วนท้องถิ่นเข้าร่วมเป็นคณะกรรมการวิทยาลัยเทคนิคบึงกาฬ  จำนวน 1 คน  ตามกฎกระทรวง กำหนดจำนวนกรรมการ คุณสมบัติและหลักเกณฑ์ในการสรรหาการเลือกคณะกรรมการวิทยาลัยเทคนิคบึงกาฬ กำหนดว่าคณะกรรมการองค์กรปกครองส่วนท้องถิ่นและวิธีการสรรหาซึ่งให้ทางสภาองค์กรปกครองส่วนท้องถิ่นนั้นๆ เป็นผู้เลือกผู้แทนองค์กรปกครองส่วนท้องถิ่น  ในวันนี้จึงได้นำเสนอญัตติเข้าที่ประชุมสภาเทศบาลเมืองบึงกาฬ  เพื่อให้เลือก
	ผู้แทนองค์กรปกครองส่วนท้องถิ่น  แล้วส่งชื่อไปยังวิทยาลัยเทคนิคบึงกาฬ   พร้อมรายงานการประชุมสภา




						- ๑๔ -

	เทศบาลเมืองบึงกาฬ  ฉะนั้นในวันนี้จึงนำเสนอให้ที่ประชุมสภาพิจารณาเลือกผู้แทนองค์กรปกครองส่วนท้องถิ่น จำนวน ๑ ท่าน เพื่อเป็นคณะกรรมการวิทยาลัยเทคนิคบึงกาฬ
นางวิไลภรณ์  สิมมาลา  รองประธานสภาเทศบาลเมืองบึงกาฬ  ขอให้สมาชิกสภาเทศบาลเมืองบึงกาฬ  เสนอชื่อ ผู้แทนเทศบาลเมืองบึงกาฬ  เข้าร่วมเป็นคณะกรรมการวิทยาลัยเทคนิคบึงกาฬ  หากมีการเสนอชื่อเพียงหนึ่งคน  ถือว่าผู้นั้นได้รับเลือกเป็นผู้แทน  แต่หากมีการเสนอชื่อมากกว่าหนึ่งชื่อ  จะต้องมีการลงมติเพื่อเลือกผู้แทนให้เหลือหนึ่งคน เชิญนายสิริ  พิลาดิษฐ์   เสนอชื่อผู้แทนเทศบาลเมืองบึงกาฬ
นายสิริ  พิลาดิษฐ์  สมาชิกสภาเทศบาลเมืองบึงกาฬ  เสนอ นายธนาพงศ์  แสนสุภา  นายกเทศมนตรีเมืองบึงกาฬ 
นางวิไลภรณ์  สิมมาลา  รองประธานสภาเทศบาลเมืองบึงกาฬ   ขอผู้รับรอง
	ผู้รับรอง ๒  คน    ๑. นายอุดร  พระโนราช            สมาชิกสภาเทศบาลเมืองบึงกาฬ
			      ๒. นางสาวพิชามญชุ์  กองพิมพ์   สมาชิกสภาเทศบาลเมืองบึงกาฬ
นางวิไลภรณ์  สิมมาลา  รองประธานสภาเทศบาลเมืองบึงกาฬ  เชิญนายอภิสิทธิ์  จารุจารีต  เลขานุการสภาเทศบาลเมืองบึงกาฬ   
นายอภิสิทธิ์  จารุจารีต  เลขานุการาสภาเทศบาลเมืองบึงกาฬ   ผู้ที่ได้รับการคัดเลือกเป็นผู้แทนเทศบาลเมือง
          บึงกาฬ  เข้าร่วมเป็นคณะกรรมการวิทยาลัยเทคนิคบึงกาฬ   คือ นายธนาพงศ์  แสนสุภา  นายกเทศมนตรี
          เมืองบึงกาฬ
ระเบียบวาระที่   ๕ เรื่อง  อื่น  ๆ
นางวิไลภรณ์  สิมมาลา  รองประธานสภาเทศบาลเมืองบึงกาฬ  มีสมาชิกสภาเทศบาลเมืองบึงกาฬ  หรือผู้เข้าร่วมประชุมท่านใด มีเสนอเรื่องอื่นๆ หรือไม่ เชิญ นายวีระกูล  ศรีวรสาร  สมาชิกสภาเทศบาลเมือง
	บึงกาฬ
นายวีระกูล  ศรีวรสาร  สมาชิกสภาเทศบาลเมืองบึงกาฬ  เนื่องจากช่วงนี้เป็นฤดูทางการเกษตรและได้รับร้องเรียนจากชาวบ้านท่าไคร้ว่าคลองส่งน้ำ  มีเจ้าของที่ดินได้นำท่อไปใส่แล้วเอาดินไปกลบ  เมื่อมีการปล่อยน้ำ พอน้ำมาถึงตรงนั้นน้ำไม่ไหล จึงอยากจะให้รื้อออกแล้วทำสะพานได้ไหม  บริเวณโครงการก่อสร้างสะพานข้ามคลอง ส่งน้ำบ้านท่าไคร้ ข้างบ้านนายสมบูรณ์  ใจอ่อน เชื่อมถนนบึงกาฬ – บ้านแพง ตอนนี้โครงการก็มีอยู่ในแผนพัฒนาแล้ว  ถ้ารองบประมาณก็อาจล่าช้า  เรื่องที่ ๒ หัวสะพานห้วยก้านหญ้าเป็นหลุมเป็นบ่อ  ชาวบ้านอยากให้เอาปูนไปอัดให้ด้วย กลัวว่าคอสะพานจะขาดและรถที่สัญจรไปมาจะตกลงไปในหลุม  ส่วนที่กั้นชะลอความเร็ว  จากสะพานไปท่าไคร้อยากให้รื้อถอนออก ชาวบ้านว่าไม่ได้รับประโยชน์จากที่กั้นชะลอความเร็ว
นางวิไลภรณ์  สิมมาลา  รองประธานสภาเทศบาลเมืองบึงกาฬ  เชิญนายธนาพงศ์  แสนสุภา  นายกเทศมนตรี
	เมืองบึงกาฬ
นายธนาพงศ์  แสนสุภา  นายกเทศมนตรีเมืองบึงกาฬ  สำหรับข้อร้องเรียนนี้งบประมาณอาจล่าช้า  เพื่อเป็นการแก้ไขปัญหาเร่งด่วนให้กับพี่น้องประชาชน ก็ได้มอบกองช่างไปดำเนินการ รื้อบริเวณที่ชาวบ้านเอาดินไปถมนั้นออกไว้ก่อน เพื่อให้น้ำไหลผ่านได้  สำหรับการสร้างสะพานก็จะดำเนินการตามงบประมาณของเทศบาล  




						- ๑๕ –
          เรื่องที่กั้นชะลอความเร็ว  ก็มีการร้องเรียนว่ากลางคืนมีเด็กขับรถเร็วรบกวนชาวบ้าน  ถ้าชาวบ้านอยากให้เอาออกเทศบาลก็ดำเนินการให้ได้ เรื่องนี้เป็นเรื่องส่วนร่วมหรือส่วนบุคคลฝากท่านพิจารณาด้วย  ท่านต้องสอบถามไปยังผู้นำและคณะกรรมการชุมชนด้วย ว่าอยากให้นำออกหรือไม่  ถ้าให้นำออกท่านต้องมีมติชุมชนมา ในการรื้อถอนออกไม่ใช่เรื่องอยาก  ตอนเอาไปใส่ชาวบ้านก็ร้องขอให้เอาไปใส่  ถ้าจะนำออกก็ต้องสอบถามไปยังคณะกรรมการด้วย แล้วจะให้ทางกองช่างดำเนินการให้
นางวิไลภรณ์  สิมมาลา  รองประธานสภาเทศบาลเมืองบึงกาฬ  เชิญนายวีระชัย  แก้วเทพ  รองนายกเทศมนตรี
	เมืองบึงกาฬ
นายวีระชัย  แก้วเทพ  รองนายกเทศมนตรีเมืองบึงกาฬ  เรื่องคลองส่งน้ำบ้านท่าไคร้  ชาวบ้านได้ทำเป็นถนนสาธารณะออกมา  ซึ่งเข้าใจว่าที่ตรงนั้นเป็นที่ดินสาธารณะ จึงเสนอเรื่องมายังเทศบาลเมืองบึงกาฬ  เพื่อไปทำท่อลอด แต่ท่อลอดตรงนั้นเป็นท่อที่ไม่ได้ขนาด  เวลาปล่อยน้ำมาตามคลองส่งน้ำทำให้น้ำไหลช้า และไหลลงไปท่วมที่นาของชาวบ้าน  บริเวณนั้นจะมีน้ำท่วมขังตลอดทั้งปี  โดยไม่ได้มีการสั่งซื้อน้ำ  เกษตรกรที่อยู่ปลายทางได้รับน้ำล่าช้าและปริมาณน้อยลง  ทางชุมชนจึงได้เสนอโครงการเข้ามาเพื่อจัดทำแผนพัฒนา  ถ้าเราจะทำโครงการสะพานข้ามตรงนั้น  เราต้องได้รื้อท่อลอดนั้นออกก่อน  ช่วงนี้ชาวบ้านได้ใช้คลองส่งน้ำแล้ว เนื่องจากเป็นฤดูทำการเกษตร  การที่เราจะสร้างทำคลองส่งน้ำใหม่ จะทำให้การส่งน้ำของเกษตรกรใช้ไม่ได้  การทำโครงการคลองส่งน้ำต้องทำในช่วงต้นหน้าฝน ตอนนี้ต้องใช้ระบบเดิมก่อน ส่วนสะพานข้ามที่เรามีไว้ในแผนพัฒนาจะเป็นโครงการที่ต่อเนื่องรวมถึงการถมดินที่จะทำเชื่อมถนน  ไม่ใช่เฉพาะโครงการทำสะพานอย่างเดียว  ส่วนเรื่องแนวกั้นชะลอความเร็ว  ก่อนหน้านี้ไม่มีแผงกั้นชะลอความเร็วจะเกิดอุบัติเหตุบ่อยมากและรุ่นแรง  เทศบาลจึงเอาคลื่นชะลอความเร็วไปกั้นเพื่อป้องกันไม่ให้เกิดอุบัติเหตุ  แต่ก็มีบางส่วนที่ร้องเรียนมาว่าอยากให้นำออก  เรื่องนี้ต้องให้ชุมชนทำประชาคมว่าจะนำออกหรือไม่ ถ้าชุมชนต้องการนำออกเทศบาลจะดำเนินการเอาออกให้
นางวิไลภรณ์  สิมมาลา  รองประธานสภาเทศบาลเมืองบึงกาฬ เชิญ ร.ต.อ.สัจพันธ์  โสรบุตร สมาชิกสภาเทศบาล
	เมืองบึงกาฬ
ร.ต.อ. สัจพันธ์  โสรบุตร สมาชิกสภาเทศบาลเมืองบึงกาฬ เรื่องการปรับปรุงภูมิทัศน์ เขต ๓ ในช่วงนั้นเป็นฤดูฝน
	ถนนก็ไม่สะดวกเท่าที่ควร  แต่ในตอนนี้ก็เป็นฤดูแล้ง  ชาวบ้านก็อยากให้นำรถไปปรับถนนให้เรียบขึ้นเพื่อจะได้สัญจรไปมาให้สะดวกมากขึ้น  ผมก็ได้อธิบายใช้ชาวบ้านเข้าใจเรื่องของบประมาณ  แต่ชาวบ้านก็ร้องเรียนมาเยอะ  เรื่องไฟส่องสว่างในเขต ๓  หลายๆ หมู่บ้าน ทางกองช่างได้ดำเนินการซ่อมแซมให้เป็นที่เรียบร้อย แต่ก็ยังมีบริเวณบ้านแสนเจริญ ไฟฟ้าไม่ส่องบริเวณถนนแต่ไปส่องที่บริเวณป่าหรือทุ่งนา  ก็ขอให้กองช่างดำเนินการแก้ไขให้ด้วย เรื่องป้ายชื่อบ้านนาสุขสันต์เส้นทางที่เป็นสะพานไทย - ลาว   ตอนนี้ยังไม่มีป้ายชื่อหมู่บ้านเลย   ถ้าเป็นคนที่มาจากต่างจังหวัดก็จะไม่รู้เลยว่าบ้านนาสุขสันต์ไปทางไหน  ขอให้ทางฝ่ายบริหารพิจารณาด้วย
นางวิไลภรณ์  สิมมาลา  รองประธานสภาเทศบาลเมืองบึงกาฬ เชิญ นายไกรสินธ์  ก้องเวหา สมาชิกสภาเทศบาล
	เมืองบึงกาฬ
นายไกรสินธ์  ก้องเวหา สมาชิกสภาเทศบาลเมืองบึงกาฬ   ชาวบ้านดงหมากยางขอท่อระบายน้ำเส้นหนองโปร่งไปวัดอมรพัฒน์ ประมาณ ๓ – ๔ จุด  เพราะถนนบริเวณนั้นต่ำกว่าพื้น  ทำให้ถนนชำรุดเสียหาย  เรื่องที่ ๒  ชาวบ้านดงหมากยางที่อยู่บริเวณทางเข้าหมู่บ้าน ประมาณ  5 – ๖  หลังคาเรือน อยากขอขยายเขตไฟฟ้าแรงต่ำประมาณ ๓ – ๔ เสา  เรื่องที่ ๓  ถนนคสล. ในเขต ๒ อยากให้เร่งดำเนินการให้แล้วเสร็จ  เรื่องที่ ๔ชาวบ้านขอถนนหลังบ้านแม่วาไปยังหนองสามขาให้ทะลุ  และขอวางท่อหรือบล็อกคอนเวิร์สเพื่อให้น้ำไหลสะดวกยิ่งขึ้น ตอนนี้การสัญจรไปมาลำบากมาก



						- ๑๖ -

นางวิไลภรณ์  สิมมาลา  รองประธานสภาเทศบาลเมืองบึงกาฬ  เชิญ นายอุดร  พระโนราช  สมาชิกสภาเทศบาล
	เมืองบึงกาฬ
นายอุดร  พระโนราช  สมาชิกสภาเทศบาลเมืองบึงกาฬ   ชาวบ้านชื่นชมนโยบายของท่านนายกเทศมนตรี  เรื่อง
	การบริการห้องน้ำฟรี  ถือว่าเป็นนโยบายที่ให้บริการแก่ประชาชน   เพื่อให้ผู้ประกอบการและผู้มาจับจ่ายใช้สอยได้เข้าห้องน้ำฟรี ปกติการเข้าห้องน้ำจะเข้าทางด้านหน้า  แต่ตอนนี้ยังไม่ได้เอาสิ่งของหน้าห้องน้ำออก อยากให้ทำดำเนินการให้ด้วย  จะได้เข้าห้องน้ำสะดวกสบายไม่ต้องอ้อมไปด้านหลัง  เรื่องที่  ๒  หลอดไฟแสงสีที่เทศบาลนำไปติดไว้ในตลาด  เมื่อนานไปจะทำให้เกิดไฟกระพริบ บางหลอดก็ติด บางหลอดก็ไม่ติด   อยากให้ท่านเปลี่ยนเป็นหลอดไฟฟ้าส่องสว่างได้ไหม  เรื่องนี้เป็นเรื่องเร่งด่วน  ขอให้ท่านแก้ไขให้โดยด่วนด้วย 
นางวิไลภรณ์  สิมมาลา  รองประธานสภาเทศบาลเมืองบึงกาฬ เชิญ นางนันทยา  อัครวงษ์  สมาชิกสภาเทศบาล
	เมืองบึงกาฬ
นางนันทยา  อัครวงษ์  สมาชิกสภาเทศบาลเมืองบึงกาฬ   เรื่องการผ่าเจาะทางคอนกรีตเพื่อใช้ในการเกษตร บ้านท่าไคร้  หมู่ที่  ๕  ชาวบ้านได้รับความเดือดร้อนเป็นจำนวนมาก  ท่อน้ำที่ฟาดผ่านทางเมื่อรถสัญจรไปมาได้รับความเดือดร้อน  ทำให้ท่อน้ำแตกและได้รับอุบัติเหตุ  อยากให้ทางเทศบาล ออกไปดำเนินการให้  เรื่องที่ ๒ การพัฒนาถนนริมโขงแลนด์มาร์กเส้นทางใหม่จนมาถึงริมโขงวัดโพธาราม  คาดว่าจะเป็นเส้นทางแห่งการท่องเที่ยวทางวัฒธรรม และสะพานทั้ง ๓ แห่งก็สร้างเสร็จเรียบร้อยแล้ว อยากให้ทางเทศบาลไปช่วยทำความสะอาดฝุ่นละอองด้วย
นางวิไลภรณ์  สิมมาลา  รองประธานสภาเทศบาลเมืองบึงกาฬ เชิญ นายณรงค์  พรมพุฒ สมาชิกสภาเทศบาล
	เมืองบึงกาฬ
นายณรงค์  พรมพุฒ  สมาชิกสภาเทศบาลเมืองบึงกาฬ   โครงการก่อสร้างถนนซอยมหาไถ่ ชาวบ้านฝากถามมาว่าดำเนินการไปถึงไหนแล้ว เพราะมีรถวิ่งไปและวิ่งกลับมาเนื่องจากเป็นทางตัน
นางวิไลภรณ์  สิมมาลา  รองประธานสภาเทศบาลเมืองบึงกาฬ  เชิญนายธนาพงศ์  แสนสุภา  นายกเทศมนตรี
	เมืองบึงกาฬ
นายธนาพงศ์  แสนสุภา  นายกเทศมนตรีเมืองบึงกาฬ  ผมจะขอตอบเป็นเรื่อง ๆ ไป  ดังนี้
๑. ร.ต.อ. สัจพันธ์  โสรบุตร  สอบถามมาเรื่องการปรับปรุงภูมิทัศน์  เขต ๓ ทำให้ถนนเป็นหลุมเป็นบ่อ  ขอเครื่องยนต์หนักเพื่อไปแก้ไขปัญหาถนนที่ชำรุด ตอนเรามีการพัฒนาทั้ง ๓  เขต  โดยเฉพาะบ้านพันลำ - บ้านหนองแวง ขอความอนุเคราะห์ท่านสมาชิกสภาแจ้งกับชาวบ้าน เมื่อเสร็จจากการก่อสร้างถนนบ้านหนองแวง ก็จะไล่ดำเนินการแก้ไขทีละจุด ช่วงนี้ขอให้ท่านแจ้งกับประชาชนว่าเรายังไปไม่สุดทาง ที่จริงผมวางแผนไว้เร็วกว่านี้แต่มันยืดเยื้อมานาน และมีอุปสรรคในเรื่องของรถในการก่อสร้าง และเรื่องไฟฟ้าส่องสว่าง บ้านแสนเจริญ  ก็ได้แจ้งไปทางกองช่าง และทางไฟฟ้าเพื่อไปดำเนินการแก้ไขให้แล้ว  ส่วนเรื่องป้ายชื่อบ้านนาสุขสันต์  ฝากกองช่างดำเนินการ 
๒. นายไกรสินธ์  ก้องเวหา ขอท่อขนาดไหนขอให้ท่านระบุมาด้วย  เรื่องท่อฝากทางกองช่างเข้าไปดำเนินการให้  สำหรับเรื่องขยายเขตไฟฟ้า จะนำเข้าแผน ปี 70, ๗๑ แล้ว  แต่ผมจะดูอีกครั้งหนึ่งว่าอยู่ในแผนปีไหน แล้วจะให้สำรวจ ถนน คสล.ก็ได้ปรึกษากับทางกองช่างว่าจะออกสำรวจว่าเส้นไหนที่ยังไม่ดำเนินการก่อสร้าง   ก็รอทำหนังสือยืนยัน กับทางแขวงการทาง  รอทำรวมกันกับถนนเส้นอื่น  โดยใช้งบประมาณเดียวกัน  ในการสำรวจครั้งถัดไปอยากให้ท่านระบุว่าเส้นไหน  ไม่ใช่ระบุตัวบุคคล 



				- ๑๗ –
3. นายอุดร  พระโนราช  เรื่องห้องน้ำฝากกองช่างไปนำแผงกั้นห้องน้ำออกให้ด้วย  เรื่องหลอดไฟฟ้าที่กระพริบ  ฝากกองช่างแก้ไขโดยเร่งด่วนเลย 
4. นางนันทยา อัครวงษ์  เรื่องการผ่าเจาะถนน  ฝากท่านรองวีระชัยให้ปิดทางให้ด้วย  และกองช่างดำเนินการแก้ไขให้ด้วย เรื่องถนนริมโขงถึงวัดโพธาราม  เนื่องจากการก่อสร้างราวสะพานที่ผ่านมายังไม่เสร็จ 100 เปอร์เซ็นต์  ถ้าเสร็จจากบ้านหนองแวงจะเอารถมาปรับดินออกเนื่องจากดินถมหนา  
5. นายณรงค์  พรมพุฒ  โครงการลูกรังถนนเส้นมหาไถ่เขาไม่ยอมขยับถนนให้  เลยได้ยกเลิกโครงการก่อสร้างถนนเส้นมหาไถ่ออกไปก่อน   เราต้องไปคุยกับเขาใหม่  ให้ทำหนังสืออุทิศให้เทศบาล จะได้ไม่มีปัญหา  เรื่องนี้ปัญหาไม่ได้อยู่ที่เทศบาล  ตั้งงบประมาณไว้แล้วก็ต้องตัดงบประมาณออก  
นางวิไลภรณ์  สิมมาลา  รองประธานสภาเทศบาลเมืองบึงกาฬ  เชิญนายวีระชัย  แก้วเทพ  รองนายกเทศมนตรี
	เมืองบึงกาฬ
นายวีระชัย  แก้วเทพ  รองนายกเทศมนตรีเมืองบึงกาฬ  ขอเพิ่มเติมเรื่องที่ท่านนันทยาอภิปราย เรื่องการผ่าเจาะถนนคอนกรีต ไม่ใช่การวางท่อประปา เป็นผ่ากรีดถนนเพื่อไปวัดโพธาราม แล้ววางท่อสูบน้ำของเกษตรกร  ที่สูบขึ้นมาจากแม่น้ำโขง  มายังสวนของชาวบ้าน เมื่อวางท่อตามถนนไปแล้วรถที่สัญจรไปมาก็จะสะดุดท่อ  ทำให้ท่อของชาวบ้านแตก  ก็เลยขอความอนุเคราะห์ให้เทศบาลเมืองบึงกาฬไปผ่าเจาะถนน เพื่อจะได้วางท่อสูบน้ำจากริมโขงขึ้นมา การฝังท่อให้เป็นมาตรฐาน  ใช้งานในครั้งต่อๆไปจะสะดวกมากขึ้น
นางวิไลภรณ์  สิมมาลา  รองประธานสภาเทศบาลเมืองบึงกาฬ  เชิญนายธนาพงศ์  แสนสุภา  นายกเทศมนตรี
	เมืองบึงกาฬ
นายธนาพงศ์  แสนสุภา  นายกเทศมนตรีเมืองบึงกาฬ เมื่อมีการผ่าท่อแล้วต้องรีบปิด  เพราะเมื่อเกิดอุบัติเหตุ
	ก็จะมีความผิด
นางวิไลภรณ์  สิมมาลา  รองประธานสภาเทศบาลเมืองบึงกาฬ  เชิญนายอุดร  แสงสุรินทร์  รองนายกเทศมนตรี
	เมืองบึงกาฬ
นายอุดร  แสงสุรินทร์  รองนายกเทศมนตรีเมืองบึงกาฬ   ตามที่ผมได้รับมอบหมายจากนายกให้เข้าร่วมประชุม
	เพื่อเสนอโครงการขอรับเงินอุดหนุน  จำนวน  ๑๕  โครงการ  และเราก็ได้รับความเห็นชอบจากที่ประชุม
	แต่ก็ยังมีข้อแก้ไข โครงการที่ ๔และ ๖ ค่าก่อสร้างถนนคอนกรีต คือระบุว่าก่อสร้างถนน คสล. มีลงเล็บระบุชื่อบุคคล  ว่าจากบ้านใครถึงบ้านของใคร ทางที่ประชุมตีความว่าถ้าเราระบุ จะเป็นการเอื้อประโยชน์ต่อบุคคลใดบุคคลหนึ่ง  ที่ประชุมก็เลยให้ลบข้อความที่อยู่ในวงเล็บออก และในวันนี้มีการแข่งขันฟุตบอลเทศบาลเมืองบึงกาฬ  เริ่มแข่งขันตั้งแต่ ๑๔.๐๐  น. วันแรกจะแข่งขันที่โรงเรียนหนองนาแซง- ดอนเจริญ ท่านไหนว่างก็ขอเชิญร่วมให้กำลังใจนักกีฬาฟุตบอลได้ และผมก็ได้เสนอโครงการต่อท่านนายกเทศมนตรี คือโครงการแข่งขันกีฬาภายในเทศบาลเมืองบึงกาฬ  เบื้องต้นกำหนดจัดงานในวันที่  ๒๖  ธันวาคม ๒๕๖๘  โดยให้บุคลากรของเทศบาลเมืองบึงกาฬทั้งหมดร่วมนันทนาการ เน้นในส่วนของเกมส์ไม่เน้นกีฬาสากล  ถ้ามีการเปลี่ยนแปลงในห้วงของการดำเนินการค่อยปรึกษาหารือกันอีกครั้งหนึ่ง ในการแบ่งกลุ่มเจ้าหน้าที่ ของเรามี ๔  กลุ่ม  ดังนี้
1.  สำนักปลัด  จำนวน  ๘๘  คน   สท. ๖
2. กองสาธารณสุข รวมกับ กองยุทธศาสตร์  จำนวน  ๙๐  คน สท. ๔
3. กองช่าง  รวมกับ  กองสวัสดิการสังคม  จำนวน  ๙๔  คนสท. ๔
4. กองคลัง รวมกับ   กองการศึกษา  จำนวน  ๑๐๘  คนสท. ๔



					- ๑๘ –
นางวิไลภรณ์  สิมมาลา  รองประธานสภาเทศบาลเมืองบึงกาฬ  สมาชิกท่านใดจะอภิปรายเพิ่มเติมหรือไม่
   ถ้าไม่มีผู้ใดจะอภิปรายขอปิดประชุมค่ะ
           ปิดประชุมเวลา  ๑๒.๐๐  น.

